section_heading: Svečanost otvaranja
paragraph_text: Uslijedila je povorka ovogodišnjih sudionika na čelu sa zastavom koju su nosili sudionici i organizatori Univerzijade 1987. – košarkaški trener Mirko Novosel, predsjednik izvršnoga odbora Univerzijade 1987., odvjetnik Vladimir Pezo, gradonačelnik Zagreba 1986. – 1990. Mato Mikić, ravnatelj sektora osiguranja Univerzijade 1987., general pukovnik Mate Laušić, redatelj svečanosti otvaranja Univerzijade 1987. Paolo Magelli, te kazališni ravnatelj i producent Duško Ljuština koji je na Univerzijadi 1987. bio ravnatelj sektora za kulturu.